钦定古今图书集成/明伦汇编/官常典/第735卷 > 陈刚
## 钦定古今图书集成/明伦汇编/官常典/第735卷 > 陈刚

按《宁波府志》：“刚字子浩。尝与友人傅恕穷日夜绩学，
期以科目自见。造诣日深，终不一践墙屋。洪武五年，
征授延安神木令。其地控西北边，人民甚稀，习尚桀
𪉑。刚徒步上任，抚牧疲羸，尤急于摧奸宄。有小吏白
敬臣，素险黠，刚欲谴之，遂亡去，引贼入寇，逼令降。刚
大骂不屈，曰：‘汝奴，致贼为逆，吾与此邑同存亡，恨不
寸斩汝等’！”贼夺刚所佩印杀之。县随陷。